Hêzanê Xeylisnayîşê Efrînî (HRE) bi eşkerayîyêka nuştekîye derheqê çalakîyanê hêzanê xo de zanayîş da.
Eşkerayîya HRE de nê ameyî parekerdene:
''8ê nîsane de dewa Hallubîyê ya qezaya Şera de vera çeteyan çalakîya sabotajî ameye kerdene. Na çalakîye de 3 çeteyî ameyî kiştene 2 çeteyî zî birîndar bîyî.
11ê nîsane de bajarê Efrînî de vera nuqtayêka çeteyan çalakîya sabotajî ameye kerdene. Na çalakîye de 2 çeteyî ameyî kiştene û 13 çeteyî zî birîndar bîyî.
12ê nîsane de serê rayîrê Trindî yê Efrînî de çalakîya sabotajî ameye ekrdene Na çalakîye de 2 çeteyî ameyî kiştene û 4 çeteyî zî birîndar bîyî. Wesayîtêkê çeteyan ame îmhakerdene.
14ê nîsane de bajarê Babî de vera wesayîtê leşkerî yê çeteyan çalakîya sabotajî ameye ekrdene. Netîceya na çalakîye de çeteyêk ame kiştene û wesayîtê ci ame derbkerdene.
16ê nîsane de herêma Şera de mabênê hêzanê ma îşxalkeran de pêkewtiş qewimîya. Nê pêkewtişî de hûmara merde û birîndaranê çeteyan safî nêbi.
Pêkewtiş de hemrayê ma Alan Benê heta guleyê xo yê peyênî vera dişmenî xo ver da û tewrê kerwanê şehîdan bi. Nasnameyê hemrayê ma yê şehîdî wina yo:
Nameyê Qodî: Alan Bênê
Name û Peyname: Basil Hesen
Nameyê Dayîke: Nedya
Nameyê Babîyî: Nîdal
Cayê Bîyayîşî: Efrîn- Şêrawa
Tarîx û Cayê Şehadetî:16ê Nîsana 2021î/  Şera
Hemra Alano ke keyeyêko welatperwer de bîyo pîl pê hîsanê xurtan yê welatperwerîye 2019 de seba ke îşxlakeran ra qesas bîgêro tewrê sefanê ma bi. Hermra Alan tim pê moral û coşê pîlî karê xo kerdene û heme wezîfeyê xo pê berpisrîyarîye heskerdişî ardî ca. Heta hela peyêne ya cuya xo qerardar têkoşîn kerd û tewrê kerwanê şehîdan bi. Ma şexsê embazê xo Alanî de heme şehîdanê xo bi hurmet yad kenê û keyeyê şehîdî û şarê ci rê serweşîye wazenê.''
